Nog ’n senior by Eskom geskors | Netwerk24
Polisie vind miljoene se dagga op bakkie
’n Man met R2,8 miljoen se dagga in sy besit het sy rieme Saterdag naby Colchester in die Oos-Kaap styfgeloop.
KYK: Zverev vernietig sy raket in nederlaag
Stryd tussen Cobras, Lions voor die deur
Alles dui daarop dat die laaste twee weke van die plaaslike meerdaagse krieketreeks in ’n tweestryd tussen die Cape Cobras en die Lions gaan uitloop.
Faf skop die Sharks tot in kwarteind
Die waarde van die Springbokskrumskakel Faf de Klerk, is Saterdag in Manchester weer onderstreep toe hy nege punte vir die Sale Sharks aangeteken het om sy span bo-aan afdeling 3 van die Europese Uitdaagbekerreeks te laat eindig.
Getuienis begin voor kommissie oor OBK
Wilna Louw, waarnemende sekretaris van die Openbare Beleggingskorporasie (OBK), is die eerste persoon wat voor die regterlike kommissie van ondersoek oor dié staatsonderneming gaan getuig.
‘OBK-ondersoek belangrik vir elkeen in SA se pensioen’
Die ondersoek na wat by die Openbare Beleggingskorporasie (OBK) aangegaan het, is in belang van elke Suid-Afrikaner, nie nét vir staatsamptenare of afgetrede staatsamptenare nie.
2019: So lyk die ekonomiese vooruitsigte
Die Suid-Afrikaanse ekonomie sal in 2019 steeds sterk deur internasionale ekonomiese neigings beïnvloed word.
Pres. Cyril Ramaphosa het seker gehoop hy gaan vanjaar met ’n sterker en positiewer boodskap na Davos, die Switserse ski-oord waar die Wêreld- Ekonomiese Forum se beraad vandeesweek begin.
As pap melk word
Ek het grootgeword met bottels melk wat deur die melkman douvoordag by ons voordeur afgelewer is. Ma het die aand voor die tyd koepons in die leë glasmelkbottels gegooi, die bottels buite die voordeur gesit en die volgende oggend was daar heerlike vars melk op die stoep.
Nog ’n senior by Eskom geskors
Deur Ügen Vos 15 April 2018 14:48
Honderde stakende werkers van die Optimum-steenkoolmyn in Mpumalanga het in Februarie buite die myn se hoofkantoor vergader oor onsekerheid oor die myn en hul eie toekoms. Foto: Jeanne-Marié Versluis
Eskom se interne ondersoek na meer as 5 000 verdagte kontrakte is byna voltooi en sedertdien het die kop van nóg ’n senior bestuurder gerol.
Khulu Phasiwe, Eskom-woordvoerder, sê die beleërde staatsinstelling het Donderdag Ayanda Nteta, Eskom se senior hoofbestuurder van primêre energie, geskors. Die skorsing is onmiddellik van krag.
Volgens Phasiwe hou dit verband met onreëlmatighede in die verlenging van ’n kontrak met die Hendrina-kragstasie aan wie die Optimum-myn steenkool lewer.
“Ons is sowat 80% klaar met ons ondersoeke, maar dit is moeilik om te sê hoe lank die proses nog sal neem aangesien sommige van die kontrakteurs wat nog ondersoek word, baie groot is,” sê Phasiwe.
“Dit is onmoontlik om nou te sê of stappe teen ander senior personeel geneem sal word, maar ons skakel nie die moontlikheid daarvan uit nie.
“Dit is belangrik om nie hierdie ondersoeke af te rammel nie; ons gaan sorg dat dit ordentlik gedoen word en die nodige stappe neem indien enige individue verdag opgetree het.”
Phasiwe sê die Hendrina-ondersoek is in ’n baie sensitiewe stadium en Eskom is nie nou in ’n posisie om verdere kommentaar daaroor te lewer nie.
Nteta het na bewering aan Tegeta, wat destyds nog aan die Gupta-familie behoort het, ’n verlenging van drie maande toegestaan om steenkool aan Hendrina te voorsien. Die besluit het glo standaardprosedures verontagsaam en is sonder die goedkeuring van Eskom se raad gemaak.
Volgens Phasiwe ondersoek Eskom 160 kontrakte ter waarde van meer as R1 miljard en 5 110 kontrakte ter waarde van minder as R1 miljard.
Die parlementêre portefeuljekomitee vir openbare ondernemings se ondersoek na staatskaping by Eskom het ongerymdhede by verskeie Gupta-beheerde myne geteiken.
Dit sluit in ’n tien jaar lange kontrak ter waarde van R4 miljard met die Brakfontein-myn, ’n voorafbetaling van R578 miljoen vir steenkool en ’n waarborg van R1,6 miljard. Die waarborg het die Guptas in staat gestel om die Optimum-steenkoolmyn by Glencore te koop.
Weier om te onderhandel
Glencore is gedwing om in besigheidsredding te gaan nadat Eskom geweier het om te onderhandel oor die prys waarteen hy steenkool aankoop. Hulle het toe laer kwaliteit steenkool teen ’n hoër prys by Tegeta aangekoop.
Die tesourie het ná die ondersoek na sommige van die Eskom-kontrakte aanbeveel dat sommige voormalige senior bestuurders krimineel aangekla word.
Dit sluit in Anoj Singh, voormalige finansiële hoof van Eskom, Brian Molefe, voormalige uitvoerende hoof, en Matshela Koko, voormalige waarnemende hoof.
Netwerk24 het vroeër berig ’n gebrek aan
steenkoollewering deur die Optimum-myn het meer as ’n kwart van Eskom se kragopwekkingsvermoë op 27 Maart gekelder.
Dit het Eskom genoodsaak om sy duur dieselaangedrewe oopsiklusgasturbine-stasies by Atlantis en Mosselbaai in bedryf te stel, asook krag van onafhanklike kragprodusente aan te koop om volgehoue kraglewering te verseker. Noodkrag is ook gelewer deur Eskom se pompopgaarskemas, soos die Ingula-skema in KwaZulu-Natal.
Pres. Cyril Ramaphosa het intussen ook bewerings oor wanbestuur en korrupsie by Eskom en Transnet na die spesiale ondersoekeenheid (SOE) verwys.
Die SOE moet ondersoek instel na onder meer Eskom se aanskaffing van steenkool, wanbestuur en verliese met betrekking tot twee reusesteenkoolkragstasies wat die maatskappy bou en waarvan die uitgawes die begrotings reeds oorskry en die bouwerk agter is, sowel as die aanwysing van McKinsey & Co en Trillian Capital Partners.
Meer oor: Eskom | Kragvoorsiening | Staatsinstellings | Energie
McKinsey ‘wil graag’ geld betaal
Voorafbetaal-meters werk gou nie weens gogga
Eskom se huislenings ‘te koop’
Koko mor oor belange-botsing met groenkrag
Israeli-weermag begin met aanvalle in Sirië
Dollar verstewig, rand sak terug
Mnangagwa keer terug na Zimbabwe